बसानी गांव में रहने वाला दीप चंद्र (28) पुत्र सतीश चंद्र टेढ़ी पुलिया स्थित एक मोबाइल की दुकान में नौकरी करता था. जबकि डहरिया निवासी उसका साला अमित (22) पुत्र तरूण कुमार भी तिकोनिया स्थित मोबाइल की दुकान में काम करता था. गुरुवार रात करीब साढ़े आठ बजे दोनों बाइक से बसानी को जा रहे थे. फतेहपुर से एक किलोमीटर अंदर भाखड़ा में मिलने वाले बरसाती नाले में दोनों बाइक समेत बह गए. रात में दोनों के नंबर बंद जाने पर चिंतित परिजनों ने तलाश शुरू की. पुलिस को भी सूचित कर दिया गया.